କରୋନା ମହାମାରୀ ସମୟରେ ବହୁ ଲୋକ ସାହାଯ୍ୟର ହାତ ବଢ଼ାଇଥିବା ବେଳେ ବଲିଉଡ୍ ଅଭିନେତା ସୋନୁ ସୁଦ୍ ଓ ଓଡ଼ିଆ ହିରୋ ସବ୍ୟସାଚୀ ଏବେ ସାମାଜିକ ଏବଂ ଜାତୀୟ ଗଣମାଧ୍ୟମରେ ଖୁବ୍ ଚର୍ଚ୍ଚାରେ। ଲଗାତାର ପ୍ରବାସୀ ଶ୍ରମିକଙ୍କୁ ସାହାଯ୍ୟ କରି ଏ ଦୁଇ ଜଣ ଦେଶରେ ଏକ ବାସ୍ତବ ହିରୋର ଚରିତ୍ର ପ୍ରତିଫଳନ କରିଛନ୍ତି।
ଏବେ ଜାତୀୟ ଗଣମାଧ୍ୟମରେ ସବ୍ୟସାଚୀ 'ଓଡ଼ିଶାର ସୋନୁ ସୁଦ୍' ନାମରେ ବେଶ୍ ପରିଚିତ। ପ୍ରାଥମିକ ସ୍ତରରେ ସେ ନିଜ ପକେଟରୁ ପଇସା ସାରି ଶ୍ରମିକଙ୍କୁ ଘରକୁ ଫେରାଉଥିବା ବେଳେ ଏବେ ଅନେକ ଆଡ଼ୁ ସହଯୋଗର ହାତ ବଢ଼ିଥିବା ସେ କହିଛନ୍ତି। ପ୍ରଥମେ ସେ ରାଜସ୍ଥାନରେ ଫସି ରହିଥିବା କିଛି ଛାତ୍ରଙ୍କୁ ଓଡ଼ିଶା ଫେରିବାରେ ସହଯୋଗ କରିଥିଲେ। ଏହାପରେ ସେ ଏକ ହେଲ୍ପଲାଇନ୍ ନମ୍ବର ଜାରି କରିଥିଲେ, ଯାହା ଦ୍ବାରା ଶ୍ରମିକମାନେ ତାଙ୍କୁ ଯୋଗାଯୋଗ କରିଥିଲେ ଓ ସବ୍ୟ ସେମାନଙ୍କୁ ଘରକୁ ଫେରାଇବାରେ ସହଯୋଗ କରିଥିଲେ।
